open-index/open-wikipedia-markdown huggingface dataset:
పి.చొక్కలింగం పిళ్ళై

**పందనల్లూర్ చొక్కలింగం పిళ్ళై** (1893–1968) ఒక భరతనాట్య కళాకారుడు.
## విశేషాలు
ఇతడు 1893లో తమిళనాడు రాష్ట్రం, తంజావూరు జిల్లా, పందనల్లూరు గ్రామంలో ఇసై వెల్లాల కులంలో జన్మించాడు. ఇతని మామ మీనాక్షి సుందరం పిళ్ళై పిత్రార్జితపు నట్టువకాడు (నాట్యాచార్యుడు). అతడు తంజావూరు చతుష్టయంగా పేరుపొందిన చిన్నయ్య, పొన్నయ్య, శివానందం, వడివేలుల సంతతికి చెందినవాడు. 

చొక్కలింగం పిళ్ళై తన స్వగ్రామం నుండి మద్రాసుకు తరలి వెళ్ళి తన విద్యను అనేక మంది శిష్యులకు నేర్పించాడు. ఇతడు 1936 నుండి 1943 వరకు కళాక్షేత్రలో నాట్యగురువుగా పనిచేశాడు. ఇతని శిష్యులలో మృణాళినీ సారాభాయ్, జి.కౌసల్య, నిర్మలా రామచంద్రన్, సుచిత్ర, ఇంద్రాణి రెహమాన్, అలర్మేల్ వల్లి, మీనాక్షి చిత్తరంజన్ మొదలైనవారున్నారు. 

ఇతని కుమారుడు పందనల్లూర్ సుబ్బరాయ పిళ్ళై కూడా భరతనాట్య కళాకారుడిగా, గురువుగా పేరు సంపాదించాడు. 

ఇతనికి 1965లో సంగీత నాటక అకాడమీ అవార్డు లభించింది. 

ఇతడు 1968లో మరణించాడు.

## మూలాలు

వర్గం:1983 జననాలు
వర్గం:నృత్యకళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:1968 మరణాలు
వళువూర్ బి. రామయ్య పిళ్ళై

**వళువూర్ బి. రామయ్య పిళ్ళై** భరతనాట్య కళాకారుడు, నాట్యగురువు.
## ఆరంభ జీవితం
ఇతడు 1910వ సంవత్సరంలో పార్థీబన్, భాగ్యవతమ్మాళ్ దంపతులకు తమిళనాడు రాష్ట్రం వళువూర్ గ్రామంలో జన్మించాడు. ఇతడు నట్టువాంగం, భరతనాట్యాలను తన మేనమామ మాణిక్య నట్టువనార్ వద్ద నేర్చుకున్నాడు.

## వృత్తి
ఇతడు భరతనాట్యంలో కొత్త కొత్త ప్రయోగాలు చేసి ప్రశంసలు పొందాడు. చోళుల కాలం నుండి ఇతని పూర్వీకులు ప్రదర్శిస్తున్న వళువూర్ బాణీని ఇతడు కొనసాగించాడు. ఇతడు ఈ బాణీని విశ్వవ్యాప్తంగా ప్రచారంలోకి తెచ్చాడు. ఇతడు రామనాటక కృతి, త్యాగరాజ స్వామి కృతులు, భారతీయార్ గీతాలు, కుట్రలక్ కురవంజి, అరుణాచల కవి పాటలు, ఊటుక్కాడు వెంకటకవి పాటలను ఇతడు భరతనాట్యం ద్వారా ప్రదర్శించాడు.ఇతడు స్వంతంగా కొన్ని శబ్దాలకు, వర్ణాలకు, జతిస్వరాలకు, తిల్లానాలకు నాట్యరూపం కల్పించాడు. ఆ రోజులలో బ్రిటీష్ వారు నిషేధించిన భారతీయార్ దేశభక్తి పాటలను ఇతడు నృత్య రూపకాల రూపంలో తన శిష్యుల ద్వారా ప్రదర్శింపజేసి స్వాతంత్ర్యోద్యమానికి తన వంతు సహాయం అందించాడు.

## కుటుంబం
ఇతడు జ్ఞానసౌందర్యాన్ని వివాహం చేసుకున్నాడు. వీరికి జయలక్ష్మి, సామ్రాజ్, మనోహరన్, గురునాథన్, భాగ్యలక్ష్మి, మాణిక్య వినాయగం అనే సంతానం కలిగింది. వీరిలో సామ్రాజ్, భాగ్యలక్ష్మిలు నాట్యకళాకారులు కాగా, మాణిక్య వినాయగం సినిమాలలో పాటలు పాడుతున్నాడు. 

ఇతడు, ఇతని కుమారుడు సామ్రాజ్‌ల తరువాత ఇతని మనుమలు ఎస్.పళనియప్పన్ పిళ్ళై, సామ్రాజ్ కుమారన్, మనుమరాళ్ళు ఎస్.కళా సామ్రాజ్, శ్రీదేవీ సెంథిల్‌లు ఇతని అడుగు జాడలలో నడుస్తూ వళువూర్ బాణీని ప్రచారంలోకి తెచ్చారు.

## శిష్యులు
ఇతని శిష్యులలో కొందరు:
* లలిత-పద్మిని-రాగిణి
* కుమారి కమల
* కుమారి రాధ
* రాధా విశ్వనాథన్
* వైజయంతిమాల
* ఇ.వి.సరోజ
* రాజసులోచన
* రీటా
* హేమమాలిని ఆర్ని
* పద్మా సుబ్రహ్మణ్యం
* కనక శ్రీనివాసన్
* చిత్రా విశ్వేశ్వరన్
* ఎం.భానుమతి
* అమలా శంకర్

## అవార్డులు
ఇతనికి లభించిన పురస్కారాలలో కొన్ని:
* 1961లో తమిళ్ ఇసై సంఘం వారిచే *ఇసై పెరారిజ్ఞర్* 
* 1966లో సంగీత నాటక అకాడమీ అవార్డు 
* 1979లో సంగీత కళా శిఖామణి
* పద్మశ్రీ
* కళైమామణి
* *నాట్యకళా కేసరి*

## మూలాలు

*Vazhuvoorar School of Classical Dance & Music 
*Vazhuvoorar Classical Bharathanatya Arts Centre
*Descendant of an illustrious tradition 
*Lion's lineage
*Thinakaran Yaazh Pongal Festival 
*Reference about Poet Vali 
*Shree Vazhuvoorar Classical Bharathanatya Art's Academy-REGD 

వర్గం:1910 జననాలు
వర్గం:1979 మరణాలు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:పద్మశ్రీ పురస్కారం పొందిన తమిళనాడు వ్యక్తులు
వర్గం:నాట్యాచార్యులు
సిక్కిల్ రామస్వామి పిళ్ళై

**సిక్కిల్ రామస్వామి పిళ్ళై** భరతనాట్య కళాకారుడు, నాట్య గురువు.
## విశేషాలు
ఇతడు 1960లో కె.జె.గోవిందరాజన్‌తో కలిసి ఢిల్లీకి తన మకాం మార్చాడు. అక్కడ త్రివేణి కళా సంఘంలో భరతనాట్యం గురువుగా పనిచేశాడు.
## శిష్యులు
* కె.జె.గోవిందరాజన్‌
* కమలిని నాగరాజన్ దత్
* రజిక పురి
* సిక్కిల్ ఆర్.భాస్కరన్
* బాలి రాం
* పూర్వ ధనశ్రీ
* హేమా మాలిని
* స్వాతి మహాలక్ష్మి
* ఇంద్రాణి రెహ్మాన్
## అవార్డులు
* కళైమామణి
* సంగీత నాటక అకాడమీ అవార్డు 1972
## మూలాలు

వర్గం:భరతనాట్య కళాకారులు
వర్గం:నాట్యాచార్యులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
విద్యుల్లేఖ రామన్

**విద్యుల్లేఖ రామన్** సినిమా, నాటకరంగ నటి. విద్యుల్లేఖ తొలిసారిగా 2012లో దర్శకుడు గౌతమ్ మీనన్ దర్శకత్వం వహించిన 'ఎటో వెళ్ళిపోయింది మనసు' & "నీతానే ఎన్ పోన్ వసంతం" తమిళ చిత్రం ద్వారా సినీరంగంలోకి అడుగు పెట్టింది.

## జననం
విద్యుల్లేఖ 1991, నవంబరు 4న చెన్నైలో జన్మించింది. ఆమె తమిళ క్యారెక్టర్‌ నటుడు, సినిమా జర్నలిస్ట్‌ మోహన్ రామన్ కుమార్తె. ఆమె చెన్నైలోని విద్య మందిర్ సీనియర్ సెకండరీ స్కూల్, చిదంబరం చేటీయార్ ఇంటర్నేషనల్ స్కూల్స్ లో తన ప్రాధమిక విద్యను పూర్తి చేసింది.

## సినీ ప్రస్థానం
విద్యుల్లేఖ మొదట థియేటర్‌ ఆర్టిస్టుగా ఏడేళ్ల పాటు పలు నాటకాల్లో నటించింది. 2010లో వచ్చిన స్వామి & ఫ్రెండ్స్ నాటకానికి కోస్యూమే డిజైర్ గా పని చేసింది.  2012లో దర్శకుడు గౌతమ్‌ మీనన్‌ దర్శకత్వం వహించిన ద్విభాషా చిత్రం 'ఎటో వెళ్లిపోయింది మనసు', "నీతానే ఎన్ పోన్ వసంతం" (తమిళం) ద్వారా సినీరంగంలోకి అడుగు పెట్టింది. 2020 ఆగ‌స్టు 26న ఫిట్‌నెస్, న్యూట్రీష‌న్ నిపుణుడు సంజ‌య్‌ను  ప్రేమ‌ వివాహమాడింది.

## తెలుగులో నటించిన కొన్ని సినిమాలు

*ఎటో వెళ్ళిపోయింది మనసు
*రన్ రాజా రన్ 
*సరైనోడు 
*రాజు గారి గది  
*తొలిప్రేమ 
*ఆనందోబ్రహ్మ  
*నిన్ను కోరి 
*భాగమతి 
*ధృవ 
*దువ్వాడ జగన్నాథం*మీలో ఎవరు కోటీశ్వరుడు
*గౌతమ్ నంద 
*రాజా ది గ్రేట్
*ఇంటిలిజెంట్‌ 
*కృష్ణార్జున యుద్ధం   
*ఆచారి అమెరికా యాత్ర 
*చి.ల.సౌ. 
*పేపర్ బాయ్ 
*శ్రీనివాస కళ్యాణం 
*సవ్యసాచి 
*హౌరా బ్రిడ్జి 
*మిస్టర్ మజ్ను 
*మహర్షి 
*విశ్వామిత్ర 
*అర్జున్ సురవరం 
*వెంకీ మామ 
*మత్తు వదలరా 
* నిన్నే పెళ్లాడతా
*అల్లుడు అదుర్స్ 
*గల్లీ రౌడీ 
* బూ

## వెబ్‌ సిరీస్‌
* మాన్షన్ 24 (2023)

## మూలాలు

## బాహ్య లంకెలు

* 

వర్గం:1991 జననాలు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
టి.కె.స్వామినాథ పిళ్ళై

**తిరువలపుత్తూర్ స్వామినాథ పిళ్ళై** తమిళనాడుకు చెందిన భరతనాట్య కళాకారుడు, నాట్యాచార్యుడు.

## ఆరంభ జీవితం
ఇతడు పేరుమోసిన భరతనాట్య కళాకారిణి తిరువలపుత్తూర్ కళ్యాణి అమ్మాళ్ మొదటి కుమారుడు. ఇతని కుటుంబం తమిళనాడు రాష్ట్రం, తంజావూరు జిల్లా, తిరువలపుత్తూరు గ్రామానికి చెందిన ఇసై వెల్లాల కులానికి చెందినది. ఇతనికి ఒక తమ్ముడు, ఇద్దరు చెల్లెళ్ళు ఉన్నారు. వీరు కూడా భరతనాట్య కళాకారులే. ఇతని తమ్ముడు తిరువలపుత్తూర్ కృష్ణమూర్తి పిళ్ళై వయోలిన్ విద్వాంసుడు, కళైమామణి పురస్కార గ్రహీత. అతడు ఎం.ఎస్. సుబ్బులక్ష్మి, ఎన్.సి. వసంతకోకిలం, మదురై సోము మొదలైన కళాకారులకు వాద్య సహకారం అందించాడు.

## నాట్య వృత్తి

ఇతడి బాల్యం నుండి కళల పట్ల ముఖ్యంగా నాట్యం పట్ల ఆసక్తి ఉండేది. ఇతడు పందనల్లూర్ మీనాక్షి సుందరం పిళ్ళై వద్ద భరతనాట్యం 12 సంవత్సరాలపాటు గురుకుల పద్ధతిలో శిక్షణ తీసుకున్నాడు. ఇతడు తన గురువుతో పాటు అనేక నాట్య కార్యక్రమాలను నిర్వహించాడు. అనేక మంది శిష్యులకు భరతనాట్యం నేర్పించాడు. తరువాత ఇతడు చెన్నైకి మారి వళువూర్ బి. రామయ్య పిళ్ళైతో కలిసి నాట్యాచార్యుడిగా వృత్తిని ప్రారంభించాడు.

## కుటుంబం

ఇతనికి ఒక కుమారుడు. అతడు భారత స్వాతంత్ర్యోద్యమంలో పాల్గొన్నాడు. అతడు కుంభకోణంలో కౌన్సిలర్‌గా మూడు పర్యాయాలు సేవలందించాడు.

## శిష్యులు

ఇతని శిష్యులలో వళువూర్ సామ్రాజ్, ఎల్.విజయలక్ష్మి, స్వామిమలై రాజరత్నం పిళ్ళై, హేమా మాలిని, శ్రీప్రియ, జీవరత్నమాల మొదలైన వారున్నారు.

## అవార్డులు, గుర్తింపులు

ఇతడు "తమిళనాడు ఐయల్ ఇసై నాటక మన్రమ్" నుండి కళైమామణి పురస్కారాన్ని పొందాడు. 1909లో కేంద్ర సంగీత నాటక అకాడమీ నుండి భరతనాట్యంలో అవార్డును స్వీకరించాడు.

## మరణం
ఇతడు 1972, మార్చి 13వ తేదీన మరణించాడు.

## మూలాలు

వర్గం:1972 మరణాలు
వర్గం:భరతనాట్య కళాకారులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:నాట్యాచార్యులు
టి. చంద్రకాంతమ్మ

**టి. చంద్రకాంతమ్మ** భరతనాట్య కళాకారిణి. 
## విశేషాలు
ఈమె మైసూరు రాజ్యంలోని తిరుమకూడలు గ్రామంలో ఒక సంగీత కుటుంబంలో జన్మించింది. ఈమె తన బాల్యం నుండి భరతనాట్యానికే తన జీవితాన్ని అంకితం చేసింది. ఈమె నాట్యాన్ని అరణి అప్పయ్య వద్ద, అభినయాన్ని మైసూరు ఆస్థాన విద్వాంసుడు కాశీ గురువునుండి, సంగీతాన్ని బి.రాచప్ప నుండి అభ్యసించింది. తిరువాయూర్ సుబ్రహ్మణ్య అయ్యర్ నుండి ఉన్నత శిక్షణను తీసుకుంది. 

ఈమె మైసూర్ మహారాజు **కృష్ణరాజ ఒడయార్ IV** మెప్పును పొంది మైసూర్ సంస్థానంలో ఆస్థాన నర్తకిగా పనిచేసింది. 

గీతాగోవిందం, రాజశేఖర విలాసం కావ్య భాగాలలో ఈమె అభినయాన్ని చూసి కళాప్రియులు ఈమె ప్రతిభకు తలలూపినారు. సంస్కృత శ్లోకాలకు, జావళీలకు ఈమె ధ్వనిముద్రలు జనప్రియమైనవి. 

1964-65 సంవత్సరానికి కర్ణాటక సంగీత నాటక అకాడమీ అవార్డును ఈమెకు ప్రకటించింది. 1971లో కేంద్ర సంగీత నాటక అకాడమీ అవార్డుతో ఈమెను గౌరవించింది.  

## మూలాలు

వర్గం:భరతనాట్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:జనన సంవత్సరం తప్పిపోయినవి
కె.పి.కిట్టప్ప పిళ్ళై

**కె.పి.కిట్టప్ప పిళ్ళై** (1913-1999) భరతనాట్య కళాకారుడు, నాట్యాచార్యుడు. 
## విశేషాలు
ఇతడు 1913 మే 5వ తేదీన సంగీతకారుల కుటుంబంలో జన్మించాడు. ఇతని తండ్రి సంగీత కళానిధి తంజావూర్ కె.పొన్నయ్య పిళ్ళై. ఇతడు తంజావూరు సంగీత చతుష్టయంగా పేరుపొందిన చిన్నయ్య, పొన్నయ్య, శివానందం, వడివేలుల ఏడవ తరానికి చెందిన విద్వాంసుడు. ఈ తంజావూరు సంగీత చతుష్టయం ఇసై వెల్లాల కులానికి చెందినవారు. వీరు ముత్తుస్వామి దీక్షితుల వద్ద సంగీత శిక్షణ పొంది వివిధ రాజాస్థానాలలో ఆస్థాన విద్వాంసులుగా పనిచేశారు. చిన్నయ్య (జ.1802) భరతనాట్యాన్ని మైసూరు సంస్థానంలో ప్రవేశపెట్టి అక్కడ ఆస్థాన విద్వాంసుడిగా స్థిరపడ్డాడు. పొన్నయ్య (జ.1804), శివానందం (జ.1808) లు తంజావూరులోనే మరాఠాల ప్రాపకంలో జీవించారు. వడివేలు (జ.1810) కర్ణాటక సంగీతంలో వాయులీన విద్వాంసుడిగా తిరువాంకూరు మహారాజు స్వాతి తిరునాళ్ కోరికపై మోహినియాట్టం నృత్యరీతిని రూపొందించాడు. ఈ సోదరులు భరతనాట్యంలో మార్గాన్ని (అలరింపు నుండి తిల్లాన వరకు) అభివృద్ధి చేసి భరతనాట్యాన్ని నేటి రూపంలోనికి తీసుకువచ్చారు. ఈ సోదరులు ఎన్నో అలరింపులను, జతిస్వరాలను, కవిత్వాలను, శబ్దాలను, వర్ణాలను, పదాలను, జావళీలను, కీర్తనలను, తిల్లానాలను స్వరపరిచారు. ఈ తంజావూరు సంగీత చతుష్టయం వారసత్వాన్ని కొనసాగిస్తూ వారి తరువాతి ఎనిమిది తరాల వంశీకులు వీరి సంప్రదాయాన్ని పరిరక్షిస్తూ, అభివృద్ధి చేస్తూ నేటి ఉత్తమ భరతనాట్య కళాకారులుగా కొనసాగుతున్నారు. 

కిట్టప్ప పిళ్ళై తన తండ్రి పొన్నయ్య పిళ్ళై వద్ద సంగీతాన్ని నేర్చుకుని మొదట గాత్రవిద్వాంసునిగా తన వృత్తిని ఆరభించాడు. తరువాత తన మాతామహుడైన పందనల్లూర్ మీనాక్షి సుందరం పిళ్ళై వద్ద భరతనాట్యం అభ్యసించి నట్టువన్నుగా స్థిరపడ్డాడు.

ఇతడు గొప్ప సంగీతకారుడిగా, గురువుగా, నృత్య దర్శకుడిగా రాణించి తంజావూరు శైలి భాండాగారంలోని శరభేంద్ర భూపాల కురువంజి, నవసంధి కవిత్వం వంటి అపురూపమైన కృతులను వెలికి తీసి వాటిని పరిష్కరించి 1950లలో ప్రచురించాడు.
## శిష్యులు
ఇతడు దేశవిదేశాలలో అనేక మంది శిష్యులకు శిక్షణనిచ్చి వారిని తంజావూరు బాణీలో పేరుపొందిన భరతనాట్య విద్వాంసులుగా తయారు చేశాడు. వారిలో పేర్కొనదగిన కొందరు:
* ఎస్.నర్మద
* నర్తకి నటరాజ్
* సుధారాణి రఘుపతి
* సుచేత భిడె ఛపేకర్
* బి.హేరంబనాథన్

## అవార్డులు, గుర్తింపులు
ఇతడు తమిళనాడు సంగీత కళాశాలలో, అన్నామలై విశ్వవిద్యాలయంలో నాట్యాచార్యునిగా పనిచేశాడు.

ఇతనికి అనేక బిరుదులు, పురస్కారాలు లభించాయి. వాటిలో కొన్ని:
* సంగీత నాటక అకాడమీ అవార్డు (1974)
* సంగీత కళాచార్య, (మద్రాసు సంగీత అకాడమీ, 1981)
* ఇసై పెరారిజ్ఞర్ (తమిళ్ ఇసై సంఘం, 1985)
* కళాతిలకం (కర్ణాటక ప్రభుత్వం, 1986)
* కాళిదాస్ సమ్మాన్ (మధ్యప్రదేశ్ ప్రభుత్వం) (1999)
* కేంద్ర సంగీత నాటక అకాడమీ ఫెలోషిప్ (1999) 

## ప్రచురణలు
ఇతడు తన పూర్వీకులైన తంజావూరు సంగీత చతుష్టయానికి సంబంధించిన రచనలతో పొన్నయ్య మణిమాల, తంజై నాట్య ఇసైకరువూలం, ఆది భారతకళామంజరి, చిన్నయ్య జావళీలు, గానకళా స్వరభూషణి (తన సోదరుడు తంజావూర్ కె.పి.శివానందంతో కలిసి) అనే గ్రంథాలను ప్రచురించాడు.

ఇంకా ఇతడు తంజావూరు బాణీకి చెందిన అపూర్వమైన నృత్యాలకు, షాజీ మహారాజ్ మరాఠీ బాణీ నృత్యాలకు భరతనాట్య పద్ధతిలో రూపకల్పన చేశాడు.

## మూలాలు

## బయటి లింకులు
*https://archive.today/20130704043711/http://kittappanatyalaya.org/

వర్గం:భరతనాట్య కళాకారులు
వర్గం:నృత్యదర్శకులు
వర్గం:సంగీత నాటక అకాడమీ అవార్డు గ్రహీతలు
వర్గం:కాళిదాస్ సమ్మాన్ గ్రహీతలు
వర్గం:తంజావూరు జిల్లా వ్యక్తులు
శ్రీవాస్

**శ్రీవాస్,** తెలుగు సినిమా దర్శకుడు, స్క్రీన్ ప్లే రచయిత. *[[లౌక్యం]],* *[[డిక్టేటర్]]* వంటి కామెడీ, యాక్షన్ చిత్రాలకు దర్శకత్వం వహించాడు.

## జీవిత విషయాలు
శ్రీవాస్ 1973, నవంబరు 23న తూర్పు గోదావరి జిల్లా, సీతానగరం మండలంలోని, పురుషోత్తపట్నం గ్రామంలో జన్మించాడు.

## సినిమారంగం
తెలుగు సినిమారంగంలో కొంతకాలం సహాయ దర్శకుడిగా పనిచేసిన శ్రీవాస్, 2007లో గోపిచంద్ హీరోగా వచ్చిన లక్ష్యం సినిమాతో దర్శకుడిగా మారాడు. ఆ తరువాత రామ రామ కృష్ణ కృష్ణ, పాండవులు పాండవులు తుమ్మెద, లౌక్యం, డిక్టేటర్, సాక్ష్యం మొదలైన సినిమాలు తీశాడు.

## సినిమాలు

## మూలాలు

## బయటి లింకులు
* 
* శ్రీవాస్ సినిమాలు
వర్గం:1973 జననాలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తూర్పు గోదావరి జిల్లా వ్యక్తులు
వర్గం:జీవిస్తున్న ప్రజలు
చక్రి తోలేటి

**చక్రి తోలేటి** భారతీయ సినిమా రచయిత, దర్శకుడు, నటుడు, విజువల్ ఎఫెక్ట్స్ ఆర్టిస్టు. తెలుగు, తమిళ, హిందీ సినిమాల్లో పనిచేశాడు. నీరజ్ పాండే 2008లో తీసిన *ఎ వెన్స్ డే* హిందీ చిత్రాన్ని 2009లో తమిళంలో *ఉన్నిపోల్ ఒరువన్* పేరుతో, తెలుగులో *[[ఈనాడు (2009 సినిమా)|ఈనాడు]]* పేరుతో తీశాడు. దర్శకుడిగా చక్రికి ఇది తొలి సినిమా. 2012లో *బిల్లా 2* అనే గ్యాంగ్ స్టర్ సినిమాకి దర్శకత్వం వహించాడు.

## జీవిత విషయాలు
చక్రి, ఆంధ్రప్రదేశ్ రాష్ట్రంలోని విశాఖపట్టణంలో జన్మించాడు.

## సినిమారంగం
కె.విశ్వనాథ్ దర్శకత్వంలో 1983లో వచ్చిన *[[సాగర సంగమం]]* సినిమాలో తొలిసారిగా చైల్డ్ ఆర్టిస్ట్ గా నటించాడు. ఆ తరువాత దాదాపు 14 సినిమాల్లో నటించాడు. సెంట్రల్ ఫ్లోరిడా విశ్వవిద్యాలయంలో ఫిల్మ్, విఎఫ్ఎక్స్ విభాగాల్లో బ్యాచిలర్ డిగ్రీ పొందాడు. 2008లో వచ్చిన దశావతారం సినిమాతో మళ్ళీ దక్షిణ భారతీయ సినిమారంగంలోకి వచ్చాడు.

## సినిమాలు

### దర్శకుడిగా

### నటుడిగా

## మూలాలు

## బయటి లింకులు
* 
* కమల్ జీ నాకు ఉన్నిపోల్ ఒరువన్‌పై 100 శాతం స్వేచ్ఛ ఇచ్చారు
* చక్రీ తోలేటితో ఇంటర్వ్యూ
* చక్రీ తోలేటి

వర్గం:తెలుగు సినిమా దర్శకులు
వర్గం:హిందీ సినిమా దర్శకులు
వర్గం:తమిళ సినిమా దర్శకులు
వర్గం:తెలుగు సినిమా నటులు
వర్గం:తమిళ సినిమా నటులు
వర్గం:విశాఖపట్నం జిల్లా సినిమా నటులు
మిర్యాలగూడ పురపాలకసంఘం

**మిర్యాలగూడ పురపాలకసంఘం**, తెలంగాణ రాష్ట్రం, నల్గొండ జిల్లాకు చెందిన ఒక పట్టణ స్థానిక స్వపరిపాలన సంస్థ. మిర్యాలగూడ పట్టణం దీని ప్రధాన పరిపాలన కేంద్రం. ఈ పురపాలక సంఘం నల్గొండ లోక్‌సభ నియోజకవర్గం లోని మిర్యాలగూడ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న మిర్యాలగూడ, 1984 జనవరి 2న పురపాలక సంఘంగా ఏర్పడింది.

## భౌగోళికం
మిర్యాలగూడ 28.36 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 145 కిలోమీటర్ల దూరంలో, జిల్లా కేంద్రం నల్గొండ నుండి 45 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 109891 మంది కాగా, అందులో 55,136 మంది పురుషులు, 54,755 మంది మహిళలు ఉన్నారు. 27,165 గృహాలు ఉన్నాయి. ఇది పరిపాలనా పరంగా మునిసిపాలిటీ 36 రెవెన్యూ వార్డుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 48 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం తిరునగరు భార్గవ్ చైర్‌పర్సన్‌గా, కుర్ర కోటేశ్వరరావు వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# శాగ జయలక్ష్మీ
# బాసాని అలివేలు
# బంటు రమేష్
# చల్లా నాగమ్మ
# ముదిరెడ్డి నర్సిరెడ్డి
# సాదినేని శ్రవంతి
# కె. నాగలక్ష్మీ
# రమావత్ కమిలి
# ఐలా మల్లమ్మ
# బత్తుల లక్ష్మారెడ్డి
# కర్నె ఇందిరా
# మాలోతు రాణి
# స్వర్ణలత
# గంధం రామకృష్ణ
# మంత్రాల రుణాల్ రెడ్డి
# బండి యాదగిరి రెడ్డి
# లావూరి రవినాయక్
# గుంజ చంద్రకళ
# పత్తిపాటి సంజత
# దేశిడి శేఖర్ రెడ్డి
# కుర్ర కోటేశ్వరరావు (వైస్ చైర్‌పర్సన్‌)
# సిహెచ్ రమాదేవి
# మహ్మద్ ఇలియాస్
# కుందూరు నాగలక్ష్మీ
# వంగాల నిరంజన్ రెడ్డి
# పొదిల చంద్రకళ
# ఉదయ్ భాస్కర్
# సాదికబేగం
# షేక్ జావిద్
# కుర్ర చైతన్య
# స్కుబాయి
# ఫర్జానాబేగం
# బంటు రామచంద్రు
# ఉబ్బపల్లి వెంకమ్మ
# కొమ్ము శ్రీనివాస్
# తిరునగరు భార్గవ్ (చైర్‌పర్సన్‌)
# బల్లెం దేవకమ్మ
# విజయ్ కుమార్
# తలకోన సుజాత
# పొదిల వెంకటమ్మ
# అమృతం దుర్గా
# చిదేళ్ళ సత్యవతి
# ఎండి జానిపాష
# మల్గం రమేష్
# తిరునగరు నాగలక్ష్మీ
# మహ్మద్ అబ్దుల్ సలీం
# ఎంఏ ఘని
# ఎందిరి అనిత

## మూలాలు

## వెలుపలి లంకెలు
* మిర్యాలగూడ పురపాలక సంఘ అధికారిక వెబ్సైటు

వర్గం:నల్గొండ జిల్లా పురపాలక సంఘాలు
వర్గం:1984 స్థాపనలు
వి (సినిమా 2020)

‌
'వి' తెలుగు క్రైమ్ స‌స్పెన్స్ థ్రిల్ల‌ర్ సినిమా . శ్రీ వెంకటేశ్వర క్రియేషన్స్‌ పై దిల్ రాజు నిర్మించిన ఈ చిత్రానికి ఇంద్రగంటి మోహనకృష్ణ దర్శకత్వం వహించాడు. నాని, సుధీర్ బాబు, నివేదా థామ‌స్, అదితి రావు హైదరీ ముఖ్య పాత్రల్లో నటించారు.

## చిత్రనిర్మాణం
శ్రీ వెంకటేశ్వర క్రియేషన్స్‌ బ్యానర్ పై దిల్‌రాజు నిర్మించిన ఈ చిత్రానికి మోహనకృష్ణ ఇంద్రగంటి దర్శకత్వం వహించాడు. ఈ సినిమాతో హీరోగా నాని 25 చిత్రాల మైలురాయిని చేరుకున్నాడు.కరోనా వైరస్‌, లాక్‌డౌన్‌ కారణంగా థియేటర్లు మూతబడటంతో ఈ సినిమా 2020సెప్టెంబ‌ర్ 5న అమెజాన్‌ ప్రైమ్‌ వేదికగా ఓటీటీలో విడుదైలంది.

## నటీనటులు

* నాని (నటుడు) - ఎండ్లూరి విష్ణు 
* పోసాని సుధీర్ బాబు - డీసీపీ ఆదిత్య
* నివేదా థామస్ - అపూర్వ రామానుజన్ 
* అదితి రావు హైదరి - సాహెబా 
* వెన్నెల కిషోర్ - మన్సూర్ 
* తనికెళ్ళ భరణి - వై. వి. నరేంద్ర 
* నరేష్ - ఆదిత్య తండ్రి
* రోహిణి (నటి) - శ్రీలత, అపూర్వ అమ్మ 
* తలైవాసల్ విజయ్ - రామానుజన్, అపూర్వ నాన్న 
* వినయ్ వర్మ - సాదిక్ హస్సన్ 
*హరీశ్ ఉత్తమన్- రంజిత్ 
* ఆదర్శ్ బాలకృష్ణ - శరత్ 
* రవి వర్మ - కేకే.
* మధుసూదన్ రావు - మల్లికార్జున్ 
* రాజా చేంబోలు - రత్నకుమార్ 
* శ్రీకాంత్‌ అయ్యంగర్‌ రషీద్ 
*జయప్రకాష్  - జయరాజ్ 
* ఆనంద చక్రపాణి - హోమ్ మంత్రి
* రజిత - రమణి 
* గెటప్ శ్రీను
*వైభవి జోషి  

## మూలాలు
దేవరకొండ పురపాలకసంఘం

**దేవరకొండ పురపాలకసంఘం**, తెలంగాణ రాష్ట్రం, నల్గొండ జిల్లాకు చెందిన ఒక పట్టణ స్థానిక స్వపరిపాలన సంస్థ. దేవరకొండ పట్టణం దీని ప్రధాన పరిపాలన కేంద్రం. ఈ పురపాలక సంఘం నల్గొండ లోక్‌సభ నియోజకవర్గం లోని దేవరకొండ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న దేవరకొండ 2012లో నగర పంచాయితీగా, 2017లో పురపాలక సంఘంగా ఏర్పడింది.

## భౌగోళికం
దేవరకొండ 28.20 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 110 కిలోమీటర్ల దూరంలో, జిల్లా కేంద్రం నల్గొండ నుండి 78 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 39414 మంది కాగా, అందులో 20442 మంది పురుషులు, 18972 మంది మహిళలు ఉన్నారు. 6890 గృహాలు ఉన్నాయి. ఇది పరిపాలనా పరంగా మునిసిపాలిటీ 4 రెవెన్యూ వార్డుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం ఆలంపల్లి నర్సింహ్మ చైర్‌పర్సన్‌గా, ఎం.డీ రహాత్ అలీ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# పొన్నెబోయిన భూదేవి
# పాలెపు మల్లేశ్వరి
# రజియా సుల్తానా
# మహ్మద్ రయీస్
# వడ్త్య దేవేందర్
# గోపాలదాసు చెన్నయ్య
# నేనావత్ ప్రవళిక
# నేతాళ్ళ భాగ్యలక్ష్మీ
# హనుమంతు వెంకటేష్ గౌడ్
# జయప్రకాష్ నారాయణ
# తస్కిన్ సుల్తానా
# షగుఫనాస్
# పులిజాల లక్ష్మీ
# గాజుల మురళి
# ఎండి. రహత్ ఆలీ (వైస్ చైర్‌పర్సన్‌)
# ఆలంపల్లి నర్సింహా (చైర్‌పర్సన్‌)
# చిత్రం శ్రీవాణి
# వీరమోని అంజిగౌడ్
# శ్రీధర్ గౌడ్
# కొండ్ర మల్లీశ్వరి

## మూలాలు

## వెలుపలి లంకెలు
* దేవరకొండ పురపాలక సంఘ అధికారిక వెబ్సైటు 

వర్గం:నల్గొండ జిల్లా పురపాలక సంఘాలు
వర్గం:2012 స్థాపితాలు
కల్వకుర్తి పురపాలకసంఘం

**కల్వకుర్తి పురపాలకసంఘం**, తెలంగాణ రాష్ట్రం, నాగర్‌కర్నూల్ జిల్లాకు చెందిన ఒక పట్టణ స్థానిక స్వపరిపాలన సంస్థ. కల్వకుర్తి పట్టణం దీని ప్రధాన పరిపాలన కేంద్రం. ఈ పురపాలక సంఘం నాగర్‌కర్నూల్ లోక్‌సభ నియోజకవర్గం లోని కల్వకుర్తి శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న కల్వకుర్తి 2013 మార్చి 22న పురపాలక సంఘంగా ఏర్పడింది.

## భౌగోళికం
కల్వకుర్తి 9.00 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 80 కిలోమీటర్ల దూరంలో, జిల్లా కేంద్రం నాగర్‌కర్నూల్ నుండి 31 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 28110 మంది కాగా, అందులో 14617 మంది పురుషులు, 13493 మంది మహిళలు ఉన్నారు. 6624 గృహాలు ఉన్నాయి. ఇది పరిపాలనా పరంగా మునిసిపాలిటీ 25 రెవెన్యూ వార్డుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 22 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం ఎడ్మ సత్యంరెడ్డి చైర్‌పర్సన్‌గా, షాహీద్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బనావత్ బాలు
# యాదమ్మ
# సూర్యప్రకాష్ రావు
# పట్లవత్ ఉమ్లి
# రవీందర్
# విజయలక్ష్మి
# శ్రీనివాసులు
# గోపిరెడ్డి లక్ష్మి
# ఎడ్ల సత్యంరెడ్డి
# షాహీన్ బేగం
# చైతన్య రెడ్డి
# మంజుల
# సౌజన్య రెడ్డి
# మంజుల
# రజియా బేగం
# శ్రీశైలం
# ఎజాస్
# చందన
# షాహీద్
# పద్మ
# సైదు బాబు
# బోజిరెడ్డి

## మూలాలు

## వెలుపలి లంకెలు
* కల్వకుర్తి పురపాలక సంఘ అధికారిక వెబ్సైటు

వర్గం:నాగర్‌కర్నూల్ జిల్లా పురపాలక సంఘాలు
వర్గం:2013 స్థాపితాలు
ఆంధ్ర రాష్ట్ర ముఖ్యమంత్రుల జాబితా

## ఆంధ్ర రాష్ట్రం
ప్రస్తుత ఆంధ్ర ప్రదేశ్ లో భాగమైన కోస్తా, రాయలసీమ ప్రాంతాలు బ్రిటిషు వారి కాలంలో మద్రాసు ప్రెసిడెన్సీలో భాగంగా ఉండేవి. స్వాతంత్ర్యం వచ్చిన తరువాత, 1950జనవరి 26 న భారత రాజ్యాంగం అమలులోకి వచ్చిన రోజున, మద్రాసు ప్రెసిడెన్సీ మద్రాసు రాష్ట్రంగా మారింది. 1953 అక్టోబరు 1 న కోస్తా, రాయలసీమ ప్రాంతాలను మద్రాసు రాష్ట్రం నుండి విడదీసి, ప్రత్యేక ఆంధ్ర రాష్ట్రంగా ఏర్పరచారు. మద్రాసు ప్రెసిడెన్సీ, మద్రాసు రాష్ట్రాల ముఖ్యమంత్రుల జాబితా కొరకు తమిళనాడు ముఖ్యమంత్రులు చూడండి

## ఇవీ చూడండి
* ఆంధ్రప్రదేశ్ ముఖ్యమంత్రులు

## మూలాలు

ముఖ్యమంత్రులు
వర్గం:ఆంధ్రప్రదేశ్ ముఖ్యమంత్రులు
వర్గం:జాబితాలు
కుంజా బొజ్జి

**కుంజా బొజ్జి** ఆంధ్రప్రదేశ్ రాష్ట్రానికి చెందిన సీపీఎం నాయకుడు, మాజీ ఎమ్మెల్యే. ఆయన ఉమ్మడి ఆంధ్రప్రదేశ్ రాష్ట్రంలో భద్రాచలం నియోజకవర్గం నుండి మూడు సార్లు ఎమ్మెల్యేగా గెలిచాడు. ఆయన అనారోగ్యంతో కొంతకాలంగా ఓ ప్రైవేట్ ఆసుపత్రిలో చికిత్స పొందుతూ 2021 ఏప్రిల్ 12న మరణించాడు.

## జననం
కుంజా బొజ్జి 1926లో అడివి వెంకన్నగూడెం గ్రామం, వరరామచంద్రపురం మండలం, తూర్పు గోదావరి జిల్లా, ఆంధ్రప్రదేశ్ రాష్ట్రంలో జన్మించాడు. ఆయన భార్య లాలమ్మ 2018లో చనిపోయింది. బొజ్జికి ఇద్దరు కుమారులు, ముగ్గురు కుమార్తెలు ఉన్నారు.

## రాజకీయ నేపథ్యం
కుంజా బొజ్జి 1950లో సాయుధ తెలంగాణా పోరాటంలో గెరిల్లా దళాల కొరియర్ గా పనిచేశాడు.1952లో ఉమ్మడి కమ్యూనిస్టు పార్టీ సభ్యత్వాన్ని స్వీకరించాడు. 1970లో తొలిసారిగా సర్పంచ్ ఎన్నికల్లో వరరామచంద్రపురం మండలం రామవరం సర్పంచిగా పోటీ చేసి ఒక్క ఓటుతో ఓటమిపాలయ్యాడు. 1985లో ఆంధ్రప్రదేశ్ శాసనసభ ఎన్నికల్లో సీపీఎం అభ్యర్థిగా భద్రాచలం నియోజకవర్గం నుండి పోటీ చేసి ఎమ్మెల్యేగా గెలిచి అసెంబ్లీలో అడుగుపెట్టాడు. ఆయన 1989, 94లలో జరిగిన ఎన్నికల్లో సీపీఎం అభ్యర్థిగా పోటీ చేసి హ్యాట్రిక్ నమోదు చేశాడు.

## మూలాలు

వర్గం:ఆంధ్రప్రదేశ్ కమ్యూనిస్టు నాయకులు
వర్గం:ఆంధ్రప్రదేశ్ రాజకీయ నాయకులు
వర్గం:1926 జననాలు
వర్గం:2021 మరణాలు
పందనల్లూర్ సుబ్బరాయ పిళ్ళై

**పందనల్లూర్ సుబ్బరాయ పిళ్ళై** భరతనాట్య విద్వాంసుడు, నాట్యాచార్యుడు.
## విశేషాలు
ఇతడు 1914, డిసెంబర్ 7వ తేదీన పి.చొక్కలింగం పిళ్ళై, సెంగమ్మాళ్ దంపతులకు తమిళనాడు రాష్ట్రం, తంజావూర్ జిల్లా, పందనల్లూర్ గ్రామంలో జన్మించాడు. ఇతడు, ఇతని తండ్రి పి.చొక్కలింగం పిళ్ళై, తాత మీనాక్షి సుందరం పిళ్ళై కలిసి భరతనాట్యంలో పందనల్లూర్ బాణీని ప్రవేశపెట్టారు. 

ఇతడు తన తాత మీనాక్షి సుందరం పిళ్ళై వద్ద భరతనాట్యం అభ్యసించాడు. తరువాత తండ్రితో కలిసి మద్రాసులో భరతనాట్యం గురువుగా అనేక మంది శిష్యులను కళాకారులుగా తయారు చేశాడు. ఇతని తండ్రి మరణించిన తర్వాత కూడా ఇతడు గురువుగా తన వృత్తిని కొనసాగించాడు. 

ఇతనికి భార్య రుక్మిణీ అమ్మాళ్ ముగ్గురు కుమారులు, ఇద్దరు కుమార్తెలు ఉన్నారు. ఇతడు తన ఇద్దరు మనుమరాళ్ళు జి.వసుమతి, జి.వనితలకు శిక్షణనిచ్చి నృత్య కళాకారిణులుగా తయారు చేశాడు. ఇతని శిష్యురాళ్ళలో అలర్మేల్ వల్లి, మీనాక్షి చిత్తరంజన్ మొదలైనవారున్నారు.

## పురస్కారాలు
ఇతడు అనేక పురస్కారాలను అందుకున్నాడు. వాటిలో కొన్ని: 
* సంగీత నాటక అకాడమీ అవార్డు (1979)
* కళైమామణి (1979)
* నాట్యాచార్య అవార్డు (1995) - మద్రాసు సంగీత అకాడమీ
* నృత్య పెరనాయర్ బిరుదు - నృత్యాంజలి, చిదంబరం
* వెటరన్ గురు అవార్డ్ - నాట్యరంగం
* నాట్యకళానిధి అవార్డ్ (2006) - అసోసియేషన్ ఆఫ్ భరతనాట్యం ఆర్టిస్ట్స్ ఆఫ్ ఇండియా (ABHAI) 

ఇతడు తన 94వ యేట 2008 మే 12వ తేదీన మరణించాడు.

## మూలాలు

వర్గం:1914 జననాలు
వర్గం:భరతనాట్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:2008 మరణాలు
వర్గం:కళైమామణి పురస్కార గ్రహీతలు
వర్గం:తమిళనాడు వ్యక్తులు
కొల్లాపూర్ పురపాలకసంఘం

**కొల్లాపూర్ పురపాలకసంఘం**, తెలంగాణ రాష్ట్రం, నాగర్‌కర్నూల్ జిల్లాకు చెందిన ఒక పట్టణ స్థానిక స్వపరిపాలన సంస్థ. కొల్లాపూర్ పట్టణం దీని ప్రధాన పరిపాలన కేంద్రం. ఈ పురపాలక సంఘం నాగర్‌కర్నూల్ లోక్‌సభ నియోజకవర్గం లోని కొల్లాపూర్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న కొల్లాపూర్ 2011, జూన్ 15న పురపాలక సంఘంగా ఏర్పడింది.

## భౌగోళికం
కొల్లాపూర్ 20 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 180 కిలోమీటర్ల దూరంలో, జిల్లా కేంద్రం నాగర్‌కర్నూల్ నుండి 49.6 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 23041 మంది కాగా, అందులో 11825 మంది పురుషులు, 11216 మంది మహిళలు ఉన్నారు. 5709 గృహాలు ఉన్నాయి. ఇది పరిపాలనా పరంగా మునిసిపాలిటీ 3 రెవెన్యూ వార్డుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం రఘుప్రోలు విజయలక్ష్మి చైర్‌పర్సన్‌గా, మహదాబేగం వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# పిన్నంశెట్టి జ్యోతి
# బడే అనిత
# ఎం. బాలస్వామి
# పసుక కృష్ణ
# మహానున బేగం
# మేకల రమ్య
# బరిగెల రాములు
# బరిగెల లక్ష్మి
# నయీం
# షేక్ రహీమ్ పాషా
# పగిడల కరుణ
# పబ్బా హైమవతి
# ఎం. శిరిష
# భోగ్యం చిట్టెమ్మ
# పాండిల్ సత్యం
# నర్సింహారావు
# ఎం. కృష్ణమూర్తి
# మారేడు అలివేలు
# పటోళ్ళ శ్రీదేవి
# విజయలక్ష్మి

## 2026 ఎన్నికలు
2026లో జరిగిన మున్సిపాలిటీ ఎన్నికలలో మొత్తం 19 వార్డుల్లో 16 స్థానాల్లో కాంగ్రెస్, బీఆర్‌ఎస్ 3 స్థానాల్లో విజయం సాధించారు.

## మూలాలు

## వెలుపలి లంకెలు
* కొల్లాపూర్ పురపాలక సంఘ అధికారిక వెబ్సైటు

వర్గం:నాగర్‌కర్నూల్ జిల్లా పురపాలక సంఘాలు
వర్గం:2011 స్థాపితాలు
ఏడిద శ్రీరామ్

ఏడిద శ్రీరాం తెలుగు చలన చిత్ర నటుడు, నిర్మాత. ఇతను పూర్ణోదయ మూవీ క్రియేషన్స్ అనే సంస్థ ద్వారా కొన్ని ఉన్నత ఆశయాలు గల తెలుగు సినిమాలను నిర్మించిన నిర్మాత ఏడిద నాగేశ్వరరావు చిన్న కుమారుడు.

## జీవిత విశేషాలు
అతను డిగ్రీ వరకు చదివాడు. స్వరకల్పన సినిమా చేస్తున్న సమయంలో శ్రీలక్ష్మితో వివాహం 1989 అక్టోబరు 5న జరిగింది. అతను నటుడిగా కొనసాగుతూనే సీరియల్స్ వైపు పయనించాడు. తరువాత అతను కన్‌స్ట్రక్షన్ రంగంలో అడుగు పెట్టాడు. అతనికి ఒక కుమార్తె శ్రీజ ఉంది. 

## సినిమాలు

### నిర్మాతగా

* కిలాడి 
* కేడి 
* వీరి వీరి గుమ్మడి పండు 

### నటునిగా

* శంకరాభరణం
* సాగరసంగమం
* సీతాకోక చిలుక 
* సితార (1983)
* స్వాతిముత్యం 
* స్వరకల్పన (1989)
* శంభో శంకర (2018)
* వీరి వీరి గుమ్మడి పండు 
* మిస్టర్ ఎర్రబాబు 
*తెలంగాణ దేవుడు (2021)

## మూలాలు

## బాహ్య లంకెలు

* 

వర్గం:తెలుగు సినిమా నిర్మాతలు
వర్గం:తెలుగు సినిమా నటులు
వర్గం:జీవిస్తున్న ప్రజలు
వర్గం:సినీ వారసత్వం గల తెలుగు సినిమా వ్యక్తులు
అధిభౌతిక శాస్త్రం (మెటాఫిజిక్స్)

మెటాఫిజిక్స్ అనేది తత్వశాస్త్రంలో ఒక విభాగం, ఇది మనస్సు పదార్థం మధ్య సంబంధం, పదార్ధం లక్షణం మధ్య, సంభావ్యత ఇంకా వాస్తవికత మధ్య సంబంధంతో సహా వాస్తవికత ప్రాథమిక స్వభావాన్ని పరిశీలిస్తుంది.  "మెటాఫిజిక్స్" అనే పదం రెండు గ్రీకు పదాల నుండి వచ్చింది, దీని అర్థం "సహజమైన అధ్యయనం లేదా అది భౌతిక శాస్త్రం " అని అర్ధం. అరిస్టాటిల్ రచనల విశ్లేషణల తరువాత భౌతికశాస్త్రం నుండి మెటాఫిజిక్స్ అనే విభాగం గుర్తించబడింది.

## చరిత్ర
మెటాఫిజిక్స్ అనే పదం అరిస్టాటిల్ రచనల సంస్థ నుండి ఉద్భవించినప్పటికీ, ప్రజాస్వామ్య పూర్వ- ఆలోచనా విధానంలో అరిస్టాటిల్‌కు ముందే ఆంటాలజీ లేదా మెటాఫిజిక్స్ అనే తత్వశాస్త్రం పుట్టుకొచ్చింది. పార్మెనిడెస్, ఇతరులతో పాటు, ఉన్న విషయాల వైవిధ్యం, మార్పు కదలికలు ఇప్పటికే ఉన్న ఒకే ఒక శాశ్వతమైన వాస్తవికత (“బీయింగ్”) అభివ్యక్తి అని, విశ్వంలో ఏ మార్పు జరగదని ఖండించారు. మరోవైపు, హెరాక్లిటస్, కచ్చితమైన మార్పును వాస్తవికత అంతిమ లక్షణంగా పరిగణించి, కచ్చితమైన వ్యతిరేక అభిప్రాయాన్ని తీసుకున్నాడు.

ప్లేటో వాస్తవాన్ని రెండు స్థాయిలుగా విభజించడం ద్వారా హెరాకిలిటోస్, పార్మెనిడీ ఆలోచనను మిళితం చేసినట్లు భావించవచ్చు, ఒకటి మార్పుకు ప్రాతినిధ్యం వహిస్తుంది, మరొకటి ఇమ్మ్యూటబుల్ కు ప్రాతినిధ్యం వహిస్తుంది. అతని అధిభౌతిక శాస్త్రపు హృదయంలో ఆలోచన ఉంది. అరిస్టాటిల్ కు, మెటాఫిజిక్స్ అనేది ప్రత్యేక విజ్ఞాన శాస్త్రానికి సంబంధించిన ఏ రంగంలోనైనా వివరాలను జోడించే ముందు "జీవి" ఒక శాస్త్రం. అరిస్టాటిల్ కూడా "మొదటి తత్వశాస్త్రం", "నిత్యమూ, చలనమూ లేని", "వేదాంతశాస్త్రం" అనే పేర్లను మెటాఫిజిక్స్ నుండి కూడా ఉపయోగించాడు. అదే సమయంలో, సాధారణ, నిర్దిష్ట మైన తత్వశాస్త్రం భాగస్వామ్యం అప్పటికే అతనిలో వ్యక్తమవుతుంది; రెండవది "ప్రత్యేక మైన ఉన్నత నామవాచకాలు" లేదా దేవుని అనే సిద్దాంతాన్ని చేర్చినప్పుడు, ఆంటొలజీని సూచిస్తుంది.

## మూలాలు
మేజర్ (సినిమా)

మేజర్ సినిమా 26/11 ముంబై తీవ్రవాద దాడుల్లో వీరమరణం పొందిన మేజర్ సందీప్ ఉన్ని కృష్ణన్ జీవిత కథ ఆధారంగా నిర్మించిన చిత్రం. సోనీ పిక్చర్స్, సూపర్ స్టార్ మహేష్ జీఎంబీ ఎంటర్టైన్మెంట్స్, ఏ ప్లస్ ఎస్ మూవీస్ బ్యానర్స్ సంయుక్తంగా ఈ సినిమాను నిర్మిస్తున్నాయి. ఈ సినిమాను జూలై 2న ప్రపంచవ్యాప్తంగా విడుదల చేయనున్నట్లు నిర్మాతలు ప్రకటించారు, కానీ కొవిడ్ సెకండ్ వేవ్ కార‌ణంగా విడుద‌లను వాయిదా వేశారు.ఈ సినిమా 2022 జూన్ 3న విడుదలైంది.

## తారాగణం

* సందీప్ ఉన్ని కృష్ణన్ గా అడివి శేష్‌ 
* శోభితా ధూళిపాళ్ల
* సాయి మంజ్రేకర్
* కె.ఉన్నికృష్ణన్ గా - ప్రకాష్ రాజ్
* ధనలక్ష్మి ఉన్నికృష్ణన్ గా రేవతి (నటి) 
* మురళి శర్మ

## పాటల జాబితా
* హృదయమా, రచన: కృష్ణకాంత్, వి ఎన్ వీ రమేష్ కుమార్ , గానం. సిద్ శ్రీరామ్
*ఓహ్  ఇష, రచన: రాజీవ్ భరద్వాజ్ , గానం. అర్మన్ మాలిక్, చిన్మయి
*జన గణ మన, రచన: రాజీవ్ భరద్వాజ్, గానం. టోజన్ తోబీ
*కన్నా కన్నా, రచన: రామజోగయ్య శాస్త్రి, గానం. కె ఎస్ చిత్ర.

## చిత్ర నిర్మాణం
అడివి శేష్‌ హీరోగా, శోభితా ధూళిపాళ్ల, సాయి మంజ్రేకర్ హీరోయిన్లుగా నటిస్తున్న ఈ చిత్రానికి శశి కిరణ్ తిక్కా దర్శకత్వం వహిస్తున్నాడు. ఈ చిత్రాన్ని సోనీ పిక్చర్స్, సూపర్ స్టార్ మహేష్ జీఎంబీ ఎంటర్టైన్మెంట్స్, ఏ ప్లస్ ఎస్ మూవీస్ బ్యానర్స్ సంయుక్తంగా నిర్మిస్తున్నాయి. ఈ సినిమాకు సంబంధించిన టీజర్‌ను 2021 ఏప్రిల్ 12న విడుదల చేశారు. ఈ చిత్రాన్ని తెలుగు,హిందీ,మలయాళం, తమిళం, కన్నడ భాషల్లో విడుదల చేయనున్నారు. ఈ సినిమా జూలై 2న ప్రపంచవ్యాప్తంగా విడుదల చేయనున్నారు.
## మూలాలు


వర్గం:2022 తెలుగు సినిమాలు
అచ్చంపేట పురపాలకసంఘం

**అచ్చంపేట పురపాలకసంఘం**, తెలంగాణ రాష్ట్రం, నాగర్‌కర్నూల్ జిల్లాకు చెందిన ఒక పట్టణ స్థానిక స్వపరిపాలన సంస్థ. అచ్చంపేట పట్టణం దీని ప్రధాన పరిపాలన కేంద్రం. ఈ పురపాలక సంఘం నాగర్‌కర్నూల్ లోక్‌సభ నియోజకవర్గం లోని అచ్చంపేట శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న అచ్చంపేట 2013 జూన్ 25న పురపాలక సంఘంగా ఏర్పడింది.

## భౌగోళికం
అచ్చంపేట 18.70 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 130 కిలోమీటర్ల దూరంలో, జిల్లా కేంద్రం నాగర్‌కర్నూల్ నుండి 38 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 28425 మంది కాగా, అందులో 14597 మంది పురుషులు, 13828 మంది మహిళలు ఉన్నారు. ఇది పరిపాలనా పరంగా మునిసిపాలిటీ 24 రెవెన్యూ వార్డుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2021, ఏప్రిల్ 30న జరిగిన పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# గౌరీశంకర్
# ఎస్. నిర్మల
# సోమ్లా నాయక్
# మహారాజ్ బేగం
# ఎ. లావణ్య
# గడ్డం రమేష్
# నూరి బేగం
# చిట్టెమ్మ
# సుగుణమ్మ
# సునీత
# ఎం. సంధ్య
# ఖాజాబి
# అంతటి శివ
# జి. శ్రీనివాస్
# మన్ను ప్రసాద్
# ఎడ్ల నరసింహా గౌడ్
# తగరం శ్రీను
# గోపిశెట్టి శివ
# శైలజ
# రమేష్ రావు

## మూలాలు

## వెలుపలి లంకెలు
* అచ్చంపేట పురపాలక సంఘ అధికారిక వెబ్సైటు

వర్గం:నాగర్‌కర్నూల్ జిల్లా పురపాలక సంఘాలు
వర్గం:2013 స్థాపితాలు
రవికాంత్ పేరేపు

**రవికాంత్ పేరేపు** తెలుగు సినిమా దర్శకుడు, స్క్రీన్ ప్లే రచయిత, ఎడిటర్. 2016లో క్షణం సినిమాకు తొలిసారిగా దర్శకత్వం వహించిన రవికాంత్, అడివి శేష్ తోపాటు ఉత్తమ స్క్రీన్ ప్లే రచయితగా రాష్ట్ర నంది అవార్డును అందుకున్నాడు.

## తొలి జీవితం
రవికాంత్, ఆంధ్రప్రదేశ్ రాష్ట్రంలోని విశాఖపట్టణంలో జన్మించాడు. తండ్రి పేరు నాగేశ్వరరావు. విశాఖపట్నంలోని కోశాక్ సేల్సియన్ స్కూల్ లో పాఠశాల విద్యను, మెగా జూనియర్ కాలేజీలో ఇంటర్మీడియట్ విద్యను చదివాడు. విశాఖపట్నంలోని గాయత్రి విద్యా పరిషత్ కాలేజ్ ఆఫ్ ఇంజనీరింగ్ నుండి కెమికల్ ఇంజనీరింగ్ లో పట్టా పొందాడు.

## వ్యక్తిగత జీవితం
తెలుగు సినీ గాయకుడు ఘంటసాల మనవరాలు వీణా ఘంటసాలతో 2017, నవంబరు 11న రవికాంత్ వివాహం జరిగింది.

## సినిమారంగం

### సహాయ దర్శకుడిగా
మణిరత్నం తీసిన *[[సఖి]]* సినిమా చూసిన రవికాంత్, తాను కూడా దర్శకుడిగా మారాలని అనుకున్నాడు. ఫేస్బుక్ ద్వారా నటుడు అడివి శేష్ గురించి తెలుసుకొని, 2012లో హైదరాబాదుకు వచ్చాడు. 2013లో అడివి శేష్ దర్శకత్వం వహించిన *[[కిస్ (2013 సినిమా)|కిస్]]* సినిమాకు సహాయ దర్శకుడిగా పనిచేశాడు.

### దర్శకుడిగా
2016లో తెలుగు వచ్చిన *[[క్షణం (సినిమా)|క్షణం]]* అనే మిస్టరీ థ్రిల్లర్ సినిమాకు తొలిసారిగా దర్శకత్వం వహించాడు. ఇందులో అడివి శేష్, అదా శర్మ, అనసూయ భరధ్వాజ్, వెన్నెల కిశోర్, సత్యం రాజేష్, సత్యదేవ్ కంచరాన తదితరులు నటించారు. ఈ సినిమా విమర్శకుల ప్రశంసలను అందుకుంది. ఐడెల్ బ్రెయిన్ ఈ సినిమాకు 3.25 రేటింగ్ ఇచ్చింది. ఈ చిత్రాన్ని సిబిరాజ్‌తో *సత్య* (2017) గా తమిళంలో రీమేక్ చేశారు.

## సినిమాలు

## అవార్డులు
; నంది అవార్డులు
* 2016: ఉత్తమ స్క్రీన్ ప్లే రచయిత (*[[క్షణం (సినిమా)|క్షణం]]*)

## మూలాలు

## బయటి లింకులు
* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:విశాఖపట్నం జిల్లా సినిమా రచయితలు
ఆత్మకూరు పురపాలకసంఘం

**ఆత్మకూరు పురపాలకసంఘం**, తెలంగాణ రాష్ట్రం, వనపర్తి జిల్లాకు చెందిన ఒక పట్టణ స్థానిక స్వపరిపాలన సంస్థ. ఆత్మకూరు పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబ్‌నగర్ లోక్‌సభ నియోజకవర్గం లోని మక్తల్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న ఆత్మకూరు, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
ఆత్మకూర్ 23.55 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 180 కిలోమీటర్ల దూరంలో, జిల్లా కేంద్రం వనపర్తి నుండి 31 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 15036 మంది కాగా, అందులో 7424 మంది పురుషులు, 7612 మంది మహిళలు ఉన్నారు. 3958 గృహాలు ఉన్నాయి. ఇది పరిపాలనా పరంగా మునిసిపాలిటీ రెవెన్యూ వార్డుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 10 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం గాయత్రి చైర్‌పర్సన్‌గా, విజయభాస్కర్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బి. చెన్నయ్య
# గాయత్రి యాదవ్
# అశ్విన్ కుమార్
# ఎ. మహేశ్వరి
# ఎర్కలి పోషన్న
# సి. యాదమ్మ
# నాగలక్ష్మి
# విజయ భాస్కర్ రెడ్డి
# మండ్ల రామకృష్ణ
# తబస్సం బేగం

## మూలాలు

## వెలుపలి లంకెలు
* ఆత్మకూర్ పురపాలక సంఘ అధికారిక వెబ్సైటు

వర్గం:వనపర్తి జిల్లా పురపాలక సంఘాలు
వర్గం:2018 స్థాపితాలు
సుధారాణి రఘుపతి

**సుధారాణి రఘుపతి ** ఒక భరతనాట్య కళాకారిణి.
## విశేషాలు
ఈమె 1944, మార్చి 21వ తేదీన జన్మించింది. ఈమె మైసూరు విశ్వవిద్యాలం నుండి సోషియాలజీ, ఫిలాసఫీలలో బి.ఎ.డిగ్రీ సంపాదించింది. ఈమె భరతనాట్యాన్ని కె.పి.కిట్టప్ప పిళ్ళై, యు.ఎస్.కృష్ణారావు, మైలాపూర్ గౌరి అమ్మ వద్ద నేర్చుకుంది. ఈమె కర్ణాటక సంగీతాన్ని వాయులీన విద్వాంసుడు తిరుమకూడలు చౌడయ్య, వాగ్గేయకారుడు మదురై ఎన్.కృష్ణన్‌ల వద్ద నేర్చుకుంది.

ఈమె 1964-65లో వర్జీనియాలోని రాండాల్ప్ మేకన్స్ మహిళా కళాశాలలో చదివింది. ఈ కళాశాలలో చదివిన మొట్టమొదటి భారతీయురాలు ఈమె. ఇక్కడ ఈమె వరల్డ్ హిస్టరీ ఆఫ్ డాన్స్, స్టూడియో ఆర్ట్స్, మాడర్న్ డాన్సులో మార్థా గ్రాహం టెక్నిక్ మొదలైనవి నేర్చుకుంది. ఈమె పాశ్చాత్య సంగీతం కూడా నేర్చుకుంది.

ఈమె 1981లో ఐక్యరాజ్యసమితి ప్రధాన కార్యాలయం, న్యూయార్క్‌లో తన నాట్యప్రదర్శన గావించింది. ఇంకా ఈమె తన నాట్యకౌశలాన్ని నికిటా కృశ్చేవ్, ఇథియోపియా మహారాజు, ఇరాన్ షా, ఆఫ్ఘనిస్తాన్ రాజు, చౌ ఎన్ లై, హో చి మిన్, జవహర్ లాల్ నెహ్రూ, ఇందిరా గాంధీ మొదలైన వారి ముందు ప్రదర్శించింది. 

ఈమె దూరదర్శన్‌లో భరతనాట్యం ప్రాశస్త్యాన్ని వివరిస్తూ "భరతాంజలి" అనే టెలీ సీరియల్‌ను నిర్మించింది. ఈ సీరియల్ 1981లో 13 వారాలు తెలుపు నలుపులో, 1989లో 8 వారాలు రంగుల్లో ప్రసారం అయ్యింది. 

ఈమె అనేక జాతీయ అంతర్జాతీయ సెమినార్లలో పాల్గొని భరతనాట్య సంబంధమైన పత్ర సమర్పణలు చేసింది. ఈమె న్యూఢిల్లీ లోని సెంటర్ ఫర్ కల్చరల్ రిసోర్సెస్ అండ్ ట్రైనింగ్‌కు 1998-2002 కాలంలో ఉపాధ్యక్షురాలిగా సేవలను అందించింది. 1995లో న్యూయార్క్‌లోని కోల్గేట్ యూనివర్శిటీలో సీనియర్ టీచింగ్ అసోసియేట్ (ప్రొఫెసర్) గా నియమించబడింది. 

1970లో ఈమె శ్రీ భరతాలయ అనే సంస్థను స్థాపించి అనేక మంది శిష్యులకు శిక్షణను ఇచ్చింది. ఈ సంస్థ ద్వారా మధుర మార్గం (మదురై ఎన్.కృష్ణన్ కృతుల సంకలనం), లఘు భారతం (మూడు భాగాలు), 12 ఆడియో కేసెట్లను విడుదల చేసింది. ఈమె ఇటీవల మధుర మార్గం, నవసంధి కవిత్వం, మధుర తిల్లానాలకు దర్శకత్వం వహించి సిడి, డివిడిల రూపంలో విడుదల చేసింది. ఈమె శ్రీవిల్లిపుతూరు ఆలయ సేవలపై ఒక డాక్యుమెంటరీని రూపొందించింది. 1981లో సంగీత నాటక అకాడమీ ఈమె నవసంధి నృత్యాన్ని రికార్డు చేసింది. 

ఈమె రామాయణం, కృష్ణం వందే జగద్గురుం, శక్తి ప్రభావం, వందే గుహం ఉమాసుతం, ఏకమేవ న ద్వయం, శంకర లోకశంకర, శిలప్పదికారం మొదలైన నృత్యనాటికలకు నృత్య దర్శకత్వం వహించింది.

## పురస్కారాలు, గౌరవాలు
ఈమెకు అనేక పురస్కారాలు, గౌరవాలు లభించాయి. వాటిలో కొన్ని:
* పద్మశ్రీ పురస్కారం (1988)
* సంగీత నాటక అకాడమీ అవార్డు (1984)
* కళైమామణి (1981)
* సప్తగిరి సంగీత విద్వన్మణి (1988)
* కళాశ్రీ (1999)
* నాట్య కళాశిఖామణి (2001)
* నాట్య కళాసారథి (2002)
* శ్రీ లలితకళారత్న

## మూలాలు

వర్గం:1944 జననాలు
వర్గం:భరతనాట్య కళాకారులు
వర్గం:పద్మశ్రీ పురస్కారం పొందిన తమిళనాడు మహిళలు
వర్గం:సంగీత నాటక అకాడమీ అవార్డు గ్రహీతలు
వర్గం:జీవిస్తున్న ప్రజలు
డి.ఎస్. కన్నన్

**డి.ఎస్. కన్నన్**, తెలుగు సినిమా దర్శకుడు, స్క్రీన్ ప్లే రచయిత. తెలుగు, తమిళ, కన్నడ, హిందీ సినిమాలకు కథా, స్క్రీన్ ప్లే రచయితగా పనిచేస్తున్న కన్నన్, 2009లో వచ్చిన సారాయి వీర్రాజు సినిమాకి దర్శకత్వం వహించాడు.

## జననం - విద్యాభ్యాసం
కన్నన్, ఏప్రిల్ 14న అరుణాచలంలో జన్మించాడు. ఎమ్మెస్సి కంప్యూటర్స్ చదివిన కన్నన్, నాటకరంగంలో ఎం.ఏ., ఎంఫిల్ పూర్తిచేసాడు. నేషనల్ స్కూల్ ఆఫ్ డ్రామా (ఎన్.ఎస్.డి)లో చేరి రంగస్థల కళల్లో శిక్షణపొందాడు.

## వ్యక్తిగత జీవితం
2009, నవంబరు 20న నిహారికారెడ్డి (ఫాషన్ డిజైనర్) తో కన్నన్ వివాహం జరిగింది. వీరికి ఒక కుమార్తె (పూర్ణజ్ఞాన ఐశ్వర్య) ఒక కుమారుడు (యశో చెగువేరా).

## సినిమారంగం
నాటకరంగంలో పట్టా అందుకున్న కన్నన్, యూనివర్సిటీలో కొత్తగా చేరిన వారికి శిక్షణ ఇచ్చేవాడు. అలా కమల్ హాసన్ నటించిన *[[సత్యమ్-శివమ్]]* సినిమా స్క్రిప్ట్‌లో వర్క్‌ చేశాడు. ఈ తర్వాత విజయేంద్ర ప్రసాద్ పరిచయమవడంతో సినీ దర్శకుడు ఎస్.ఎస్. రాజమౌళి దర్శకత్వంలో వచ్చిన ఛత్రపతి, విక్రమార్కుడు, యమదొంగ సినిమాలకు కథతో పాటు అసిస్టెంట్‌ డైరెక్టర్‌గా పనిచేశాడు.

### దర్శకుడిగా
విశాలాక్షి క్రియేషన్స్ పతాకంపై పి.ఆర్.కె. రావు నిర్మాణ సారథ్యంలో అజయ్, రమ్య నంబీశన్, మధులిక ముఖ్యపాత్రల్లో నటించిన సారాయి వీర్రాజు సినిమాకు కన్నన్ తొలిసారిగా దర్శకత్వం వహించాడు. ఈ సినిమా ఒకేసారి తెలుగు, తమిళ (తమిళచిత్రం: *వెట్టట్టం*) భాషలలో చిత్రీకరించబడింది.

### కథ, స్క్రీన్ ప్లే రచయితగా
# 2005: ఛత్రపతి
# 2006: విక్రమార్కుడు
# 2007: యమదొంగ
# 2007: అతిథి
# 2009: బిల్లా
# 2011: శక్తి
# 2013: బిరియాని
# 2015: గబ్బర్ (హిందీ)
# 2015: మాస్
# 2017: మార్షల్
# 2019: సైరా నరసింహారెడ్డి
# 2019: పహిల్వాన్ (కన్నడ)
# 2019: విజిల్
# 2021: కోటిగొబ్బ 3
# 2023: భోళా శంకర్
# 2023: జవాన్
# 2024: హరి హర వీరమల్లు

## మూలాలు

## బయటి లింకులు
* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తమిళ సినిమా కథా రచయితలు
వర్గం:హిందీ సినిమా రచయితలు
వర్గం:తమిళనాడు వ్యక్తులు
వర్గం:తమిళ రచయితలు
వర్గం:తమిళనాడు రంగస్థల నటులు
టి.కె.మహాలింగం పిళ్ళై

**తిరువిదైమరుదూర్ కె.మహాలింగం** భరతనాట్య గురువు. 

## విశేషాలు
ఇతడు నట్టువనార్ (నాట్యాచార్యుల) కుటుంబానికి చెందిన వాడు. ఇతని వంశీకులు ఇతనికి పూర్వం నాలుగు తరాలుగా తంజావూర్ జిల్లా, తిరువిదైమరుదూర్ పట్టణానికి చెందిన నాట్యాచార్యులు. ఇతడు 1917, నవంబర్ 1వ తేదీన టి.పి.కుప్పయ్య పిళ్ళైకు పెద్ద కుమారునిగా జన్మించాడు. ఇతడు నృత్యం, సంగీతంతో పాటు సంస్కృతం, తెలుగు, తమిళ భాషలు అభ్యసించాడు. 

ఇతడు చిన్నవయసులోనే నట్టువాంగంలోనికి ప్రవేశించాడు. ఆలయాలలో, వివాహం మొదలైన సందర్భాలలో నాట్యప్రదర్శలకు నట్టువాంగం సలిపినాడు. ఏడు సంవత్సరాల వయసులోనే తంజావూరులోని కొంకణీశ్వర దేవాలయంలో "పరివట్టము"తో సత్కరించబడ్డాడు. 
ఇతడు నాట్యాచార్యునిగా తిరువిదైమరుదూరులోను, మద్రాసులోను కొత్త తరం నాట్యకారులకు శిక్షణ ఇచ్చాడు. ఇతని మొదటి శిష్యులలో ట్రావెంకోర్ సిస్టర్స్ - లలిత, పద్మిని, రాగిణి ఉన్నారు. 

ఇతడు బొంబాయిలో స్థిరపడి అనేక మంది తమిళులకు, మహారాష్ట్రులకు, గుజరాతీలకు, పంజాబీలకు భరతనాట్యం నేర్పించాడు. ఇతని వద్ద నాట్యం నేర్చుకున్న వారిలో కామినీ కౌశల్, నళినీ జయవంత్, వహీదా రెహమాన్, గోపీకృష్ణ, సితారా దేవి, దమయంతీ జోషి, రోషన్ కుమారి మొదలైన వారున్నారు.

1985లో కేంద్ర సంగీత నాటక అకాడమీ ఇతడికి భరత నాట్యంలో అవార్డును ప్రదానం చేసింది. 

ఇతడు 2002, డిసెంబర్ 6వ తేదీన మరణించాడు.

## మూలాలు

వర్గం:1917 జననాలు
వర్గం:భరతనాట్య కళాకారులు
వర్గం:నాట్యాచార్యులు
వర్గం:సంగీత నాటక అకాడమీ అవార్డు గ్రహీతలు
వర్గం:2002 మరణాలు
కృష్ణ అండ్ హిజ్ లీలా

**కృష్ణ అండ్ హిజ్ లీల** తెలుగులో వచ్చిన రొమాంటిక్ కామెడీ సినిమా. ఈ చిత్రాన్ని రవికాంత్ పేరేపు దర్శకత్వం వహించగా సురేశ్ ప్రొడక్షన్స్, వయాకామ్ 18 స్టూడియోస్, సంజయ్ రెడ్డి సంయుక్తంగా నిర్మించారు. సిద్ధు జొన్నలగడ్డ, శ్రద్దా శ్రీనాథ్, షాలిని వడ్నికట్టి, వైవా హర్ష ప్రధాన పాత్రల్లో నటించారు. రవికాంత్ పేరేపు క్షణం తరువాతం దర్శకత్వం వహించిన సినిమా ఇది. ఈ చిత్రానికి శ్రీ చరణ్ పాకాల సంగీతం అందించాడు. ఈ సినిమా కరోనా కార‌ణంగా లాక్ డౌన్ ప్ర‌కటించ‌డంతో ‘ఆహా' ఓటీటీ‌లో 2020, జూలై 4న విడులైంది.

## నటులు/ పాత్ర పేరు
* సిద్ధు జొన్నలగడ్డ - కృష్ణ 
* శ్రద్దా శ్రీనాథ్ - సత్య రావు 
* సీరత్ కపూర్ - రుఖ్సర్ 
* షాలిని వడ్నికట్టి - రాధా పనికెర్
* వైవా హర్ష - హర్ష, కృష్ణ స్నేహితుడు
* ఝాన్సీ - గీత, కృష్ణ తల్లి
* సంపత్ రాజ్ - కృష్ణ తండ్రి
* సంయుక్త హోర్నడ్ - ఆర్య, కృష్ణ చెల్లెలు
* రాజ్ మాదిరాజు - రాధా, తండ్రి
* పూజాన్ కోహ్లీ - పూజాన్
* శ్రీ చరణ్‌ పాకాల - కృష్ణ స్నేహితుడు
* సందీప్ రాజ్

## పాటల జాబితా
* ఏకాంతమంత , రచన: కిట్టు విస్సాప్రగడ, గానం. రవికాంత్ పెరేపు 
* ఎందుకురా , రచన: శ్రీచరణ్ పాకాల , ప్రణవ్ చాగంటి, రోహిత్ రో పెద్దిరెడ్ల
*నయనం, రచన: అనంత శ్రీకర, గానం. పూజన్ కోహ్లీ, వీణా ఘంటసాల 
*పులిహోర , రచన: వేదాల హేమ చంద్ర, గానం . వేదాల హేమ చంద్ర
*ముద్దుగారే, రచన: శ్రీ చరణ్ పాకాల, గానం. వీణా ఘంటసాల 
*మీట్ యూ వన్స్, రచన: శ్రీ చరణ్ పాకాల, గానం.ముర్తుజా అబ్బాస్ కురసని..

## మూలాలు

వర్గం:2020 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:సురేష్ ప్రొడక్షన్స్ సినిమాలు
ఫోటోవోల్టాయిక్ ఎఫెక్ట్

**ఫోటోవోల్టాయిక్ ఎఫెక్ట్** అంటే ఏదైనా పదార్థం మీద కాంతి ప్రసరింపజేయడం ద్వారా దానిలో వోల్టేజ్, విద్యుత్తును పుట్టించడం. ఇది ఒక రసాయనిక, భౌతిక ప్రక్రియ.

ఫోటోవోల్టాయిక్ ఎఫెక్ట్, ఫోటోఎలక్ట్రిక్ ఎఫెక్ట్ కి దగ్గరగా ఉంటుంది. రెండింటిలోనూ కాంతి శోషింపబడి ఎలక్ట్రాన్లు, లేదా ఇతర ఛార్జ్ క్యారియర్లు ఉత్తేజానికి గురై అదనపు శక్తిని పొందుతాయి. అయితే ఈ రెండింటి మధ్య ప్రధాన బేధం ఏమిటంటే ఫోటోఎలక్ట్రిక్ ఎఫెక్ట్ లో ఉత్తేజం పొందిన ఎలక్ట్రాను పదార్థం నుంచి బయటకు వెళ్ళిపోతుంది, కానీ ఫోటోవోల్టాయిక్ ఎఫెక్ట్ లో ఉత్తేజం పొందిన ఛార్జ్ క్యారియర్ ఆ పదార్థంలోనే ఉంటుంది.

ఫోటోవోల్టాయిక్ ఫలితాన్ని ఎడ్మండ్ బెక్వెరెల్ అనే శాస్త్రవేత్త 1839 లోనే విద్యుత్ రసాయనిక ఘటాన్ని ఉపయోగించి ప్రదర్శించాడు. ఆయన రెండు బంగారు లేదా ప్లాటినం రేకులను ఆమ్లం, తటస్థం లేద ఆల్కలీన్ ద్రావణంలో ముంచి సూర్యరశ్మికి గురి చేయడం ద్వారా వాటి మధ్యలో విద్యుత్ పుట్టించవచ్చని చూపించాడు.

మొట్ట మొదటి సౌర ఘటంలో ఒక సెలీనియం పొరపై పలుచటి బంగారు పూత పూసి చార్లెస్ ఫ్రిట్స్ అనే శాస్త్రవేత్త 1884 లో ప్రయోగం చేసాడు. అయితే దాని సామర్థ్యం చాలా తక్కువగా ఉంది. కానీ ప్రస్తుతం బాగా తెలిసిన ఫోటోవోల్టాయిక్ ఎఫెక్ట్ కాంతిడయోడ్ల లాంటి సాలిడ్ స్టేట్ పరికరాలు కనబరుస్తున్నాయి. సూర్య రశ్మి లేదా ఇతర శక్తివంతమైన కాంతి ఇలాంటి పదార్థాల మీద పడగానే వాటిలోని చివరి కక్ష్యలోని ఎలక్ట్రానులు ఆ శక్తిని శోషించుకుని ఉన్నత శక్తి స్థాయికి చేరి ప్రవహించడం వల్ల విద్యుత్ జనిస్తుంది.

## మూలాలు

వర్గం:రసాయన ధర్మములు
శ్రీ చరణ్ పాకాల

**శ్రీ చరణ్‌ పాకాల** తెలుగు సినీ సంగీత దర్శకుడు. అయన 2013లో కిస్ (2013 సినిమా) సినిమా ద్వారా సంగీత దర్శకుడిగా సినీరంగంలోకి వచ్చాడు. శ్రీ చరణ్ 2020లో వచ్చిన కృష్ణ అండ్ హిజ్ లీలా ద్వారా నటుడిగా తొలిసారి నటించాడు.

## సంగీతం వహించిన చిత్రాలు

## మూలాలు

వర్గం:సంగీత దర్శకులు
శ్రద్దా శ్రీనాథ్

**శ్రద్దా శ్రీనాథ్** ఇండియన్ మోడల్, సినిమా నటి. ఆమె మలయాళం, తెలుగు, తమిళ భాషల్లో నటించింది. శ్రద్దా శ్రీనాథ్ 2015లో మలయాళంలో వచ్చిన కోహినూర్ సినిమా ద్వారా సినీరంగంలోకి వచ్చింది. 2016లో వచ్చిన కన్నడ చిత్రం 'యూ టర్న్' చిత్రానికి గాను ఆమె ఫిలిం ఫేర్ అవార్డు అందుకుంది.తెలుగులో శ్రద్దా శ్రీనాథ్ 2018లో నాని నటించిన జెర్సీ చిత్రం ద్వారా తెలుగులో తొలిసారి నటించింది. 

## నటించిన సినిమాలు

### టెలివిజన్

## అవార్డులు \ నామినేషన్స్

## మూలాలు

వర్గం:సినిమా నటీమణులు
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
అలీ రెజా (నటుడు)

అలీ రెజా ఒక భారతీయ మోడల్, తెలుగు సినీ నటుడు. ఆయన 2019 లో బిగ్ బాస్ (తెలుగు సీజన్ 3) రియాలిటీ షోలో పాల్గొన్నాడు.

## విద్యాభ్యాసం
అలీ రెజా హైదరాబాద్ లోని సెయింట్ జాన్ చర్చి హై స్కూల్ & సెయింట్ జాన్స్ కాలేజ్ లో తన చదువును పూర్తి చేశాడు. అలీ రెజా సినిమాల్లోకి రాక ముందు దుబాయ్ లో పనిచేశాడు. సికింద్రాబాద్, మారెడ్ పల్లి లోని హోటల్ రాంసేర్ వారి పూర్వికులది, ప్రస్తుతం ఆయన దాని నిర్వహణ బాధ్యతలు చూస్తున్నాడు.

## సినీ ప్రస్థానం
అలీ రెజా 2008లో హిందీ చిత్రం 'ముఖ్బీర్' ద్వారా సినీరంగ ప్రవేశం చేశాడు. 2010 లో 'పసుపు కుంకుమ' టీవీ సీరియల్ ద్వారా తెలుగు పరిశ్రమలోకి ప్రవేశించాడు. ఆయన 2014లో అమృతం చందమామలో సినిమా ద్వారా తెలుగు సినిమాల్లోకి వచ్చాడు. 

## నటించిన సినిమాలు

## వెబ్‌ సిరీస్‌

* ఎక్స్‌పైరీ డేట్ (2020)
* వధువు (2023)

## సీరియళ్ళు
* మాటే మంత్రము

## మూలాలు

వర్గం:సినిమా నటులు
వర్గం:1985 జననాలు
వర్గం:జీవిస్తున్న ప్రజలు
వర్గం:బిగ్ బాస్ (తెలుగు టీవీ సిరీస్) పోటీదారులు
కృష్ణవేణి లక్ష్మణన్

**కృష్ణవేణి లక్ష్మణన్** భరతనాట్య కళాకారిణి, నృత్య దర్శకురాలు, నాట్యగురువు. 
## విశేషాలు
ఈమె 1942 జూన్ 20న జన్మించింది. ఈమె చెన్నైలోని కళాక్షేత్ర నుండి 1959 భరతనాట్యంలో డిప్లొమా చదివి ప్రథమశ్రేణిలో ఉత్తీర్ణురాలైంది. తిరిగి 1962లో కళాక్షేత్ర నుండే పోస్ట్ గ్రాడ్యుయేట్ డిప్లొమా ప్రథమ శ్రేణిలో ఉత్తీర్ణురాలయ్యింది. 1960లో ఈమె తన మొట్టమొదటి ప్రదర్శనను నిర్వహించింది. ఈమెకు భరతనాట్యంతో పాటు కూచిపూడి, కథాకళి, మోహినీయాట్టం, జానపద నృత్యాలలో ప్రవేశం ఉంది. ఈమె కళాక్షేత్రకు 1998 నుండి 2000 వరకు ప్రిన్సిపాల్‌గా వ్యవహరించింది.ఈమె కుమార్తె గాయత్రి కృష్ణవేణి లక్ష్మణన్ కూడా నాట్య కళాకారిణి.

## పురస్కారాలు
ఈమెకు అనేక పురస్కారాలు లభించాయి. వాటిలో కొన్ని:
* 1976లో నృత్య చూడామణి
* 1984లో యునెస్కో మెడల్
* 1986లో సంగీత నాటక అకాడమీ అవార్డు
* 2003లో కళైమామణి
## మరణం
ఈమె 2004 ఆగస్టు 29వ తేదీన మరణించింది.    
## మూలాలు

వర్గం:1942 జననాలు
వర్గం:భరతనాట్య కళాకారులు
వర్గం:నాట్యాచార్యులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:2004 మరణాలు
గతం( 2020 సినిమా)

'గతం' 2020లో తెలుగులో వచ్చిన సైకలాజికల్‌ థ్రిల్లర్‌ సినిమా. ఈ చిత్రానికి కిరణ్‌ కొండమడుగుల దర్శకత్వం వహించాడు. ఈ సినిమాలో భార్గవ పోలుదాసు, రాకేశ్‌ గలేభె, పూజిత కురపర్తి ముఖ్యపాత్రల్లో నటించారు. కోవిడ్‌ నేపథ్యంలో థియేటర్స్‌ మూతపడటంతో 6 నవంబర్ 2020న ఓటిటిలో అమెజాన్‌ ప్రైమ్‌లో విడులైంది.  ఈ చిత్రాన్ని 51వ ఇంటర్నేషనల్ ఫిల్మ్ ఫెస్టివల్ ఆఫ్ ఇండియాలో(IFFI) లోని ఇండియన్ పనోరమా విభాగంలో ప్రదర్శించే 23 భారతీయ చిత్రాల జాబితాలో తెలుగు నుండి ఎంపికైన ఏకైక సినిమాగా 'గతం' నిలిచింది.

## కథ
అమెరికాలోని ఓ ప్రాంతంలో ఇద్దరు వ్యక్తులపై కాల్పులు జరుగుతాయి. ఆసుపత్రిలో చికిత్స తీసుకుంటున్న రిషి(రాకేశ్‌) మంచం మీద కోమాలో నుంచి లేచి, గతం మర్చిపోయిన ఓ అబ్బాయి  ప్రియురాలిగా గతాన్ని గుర్తు చేయడానికి ప్రయత్నించే అదితి (పూజిత). గతాన్ని తెలుసుకోవడానికంటూ వారిద్దరూ కారులో బయలుదేరతారు. మార్గమధ్యంలో, చిమ్మచీకటిలో కారు బ్రేక్‌డౌన్‌ అయి ఆగిపోతే, అపరిచిత వ్యక్తి అర్జున్‌ (భార్గవ పోలుదాసు) తన ఇంట్లో ఆశ్రయం ఇస్తాడు. ఆ ఇంట్లోకి వెళ్ళాక ఆ జంటకు ఎదురైన విచిత్రమైన అనుభవాలు ఏమిటి, మర్చిపోయిన ఆ గతం ఏమిటి, ఆ గతానికీ ఈ వ్యక్తులకూ సంబంధం ఏమిటన్నది కథ.

## నటీనటులు \ సినిమాలో పాత్ర పేరు
* భార్గవ పోలుదాసు - అర్జున్ 
*  రాకేశ్‌ గలేభె - రిషి
* పూజిత కురపర్తి - మీరా 
* తిరుముడి తులసిరామన్ -రమేష్  
* హర్ష ప్రతాప్ - హర్ష 
*  ఉప్పులూరి  - డా.శ్రీకాంత్ 
* సోప్ పుచ్లే  - సారా పీటర్స్  
* రఘు గోపాల్ - లక్ష్మణ్
* ప్రసాద్ రాణి - డా. విశ్వ

‌

## మూలాలు
భానుమతి & రామకృష్ణ

**భానుమతి & రామకృష్ణ** 2020లో వచ్చిన రొమాంటిక్ ప్రేమ కథ చిత్రం. ఈ చిత్రానికి శ్రీకాంత్ నాగోతి దర్శకత్వం వహించగా యశ్వంత్, రఘు వర్మ నిర్మించారు. ఈ సినిమాలో నవీన్ చంద్ర, సలోనీ లూత్రా ముఖ్యపాత్రల్లో నటించారు. కోవిడ్‌ నేపథ్యంలో థియేటర్స్‌ మూతపడటంతో 2020, జూలై 3న 'ఆహా' ఓటీటీ ప్లాట్‌ఫాంలో సినిమా విడుదలైంది.

భానుమతి & రామకృష్ణ సినిమా పేరు మొదటగా భానుమతి రామకృష్ణగా నిర్మాతలు నిర్ణయించారు. తెలుగు సినీ నటి భానుమతి కుమారుడు ఈ సినిమా పేరుపై అభ్యంతరం తెలుపు మద్రాస్ హై కోర్ట్ లో కేసు వేశాడు, దీనిపై విచారణ చేపట్టిన కోర్ట్ సినిమా పేరు మార్చాల్సించిగా నిర్మాతలకు సూచించారు.

## కథ
భానుమతి ఓ 30 ఏళ్ల సాఫ్ట్ వేర్ ఉద్యోగిని. తన జీవితంలో ప్రేమ విఫ‌ల‌మ‌వ్వ‌డంతో …ప్రేమ, రిలేషన్ పట్ల అయోమయ స్థితిలో ఉంటుంది. ఈ క్ర‌మంలో పల్లెటూరు బ్యాక్ గ్రౌండ్ కలిగిన రామకృష్ణ (నవీన్ చంద్ర) ఉద్యోగ బ‌దిలీపై హైదరాబాద్ లో భానుమతి చేసే సంస్థ‌లో ఆమెకు అసిస్టెంట్ గా జాయిన్ అవుతాడు. మొదట్లో రామకృష్ణను ఇష్టపడని భానుమతి క్రమేణా అంతని ప్రేమలో పడిపోతుంది. రెండు భిన్న నేప‌థ్యాలు, మనస్థత్వాలు కలిగిన ఈ ఇద్దరి మధ్య ప్రేమ ప్ర‌యాణం ఎలా జరిగింది అనేది ఈ సినిమా సారాంశం.

## నటీనటులు/ సినిమాలో పాత్ర పేరు
*నవీన్ చంద్ర - రామకృష్ణగా 
*సలోని లూత్రా - భానుమతి గా
*వైవా హర్ష - బంటీ
*రాజా చెంబోలు - రామ్ 
*షాలిని వడ్నికట్టి - నిమిష "నిమ్మి" బోపన్న
*రవికాంత్ పేరేపు - భాను ప్రియుడిగా 
*దేవయాని శర్మ - ఇషా 
*అజయ్ - మనీష్ 
* కల్పలత - రామకృష్ణ తల్లిగా
*రాగిణి - రామకృష్ణ అత్తగా 
*అప్పాజీ అంబరీష దర్భా - భాను తండ్రిగా 
*జయ నాయుడు - భాను తల్లిగా

## మూలాలు

## బాహ్య లంకెలు

* 

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
హరితేజ

**హ‌రితేజ** (జననం: 1989 ఫిబ్రవరి 26) తెలుగు సినిమా న‌టి, యాంక‌ర్. ఆమె బిగ్‌బాస్ తొలి సీజన్‌లో కంటెస్టెంట్‌గా పాల్గొని ఫైనల్ వరకు వచ్చింది. ఆమె స్వతహాగా కూచిపూడి నృత్యకారిణి.

## బాల్యం, విద్యాభాస్యం
హరితేజ 1989, ఫిబ్రవరి 26న తిరుపతిలో జన్మించింది. ఆమె అమ్మానాన్నలది ప్రేమ వివాహం. నాన్నది మరాఠీ కుటుంబం, అమ్మది కన్నడ కుటుంబం. తండ్రి బిఎస్ఎన్ఎల్ ఉద్యోగి. ఆమె చదువు పూర్తి చేశాక, మీడియాలో అడుగు పెట్టింది. హరితేజ 2015లో దీపక్ రావును వివాహమాడింది.2021 ఏప్రిల్ 5న ఆమె ఆడబిడ్డకు జన్మనిచ్చింది.

## సినీ ప్రస్థానం
హరితేజ 2007లో ‘ఆడవారి మాటలకు అర్థాలే వేరులే’ చిత్రంతో వెండితెరకు పరిచయం అయ్యింది. ‘అ ఆ’ సినిమాలోని మంగమ్మ పాత్రతో నటిగా మంచి గుర్తింపు తెచ్చుకుంది. 

## టీవీ సీరియళ్లు

## సినిమాలు

## మూలాలు

## బాహ్య లంకెలు
* Hari Teja Biography | ''Bigg Boss'' Telugu 
వర్గం:1989 జననాలు
వర్గం:చిత్తూరు జిల్లా సినిమా నటీమణులు
వర్గం:తెలుగు సినిమా నటీమణులు
వర్గం:టెలివిజన్ నటీమణులు
వర్గం:టెలివిజన్ వ్యాఖ్యాతలు
వర్గం:బిగ్ బాస్ (తెలుగు టీవీ సిరీస్) పోటీదారులు